# Regra kona-ba serbisu taxa-de-pesa nian mak troka tiha ona

**Komisaun Fair Work halo tiha desizaun atu troka regra sira kona-ba serbisu taxa-de-pesa ba Indústria Hortikultura hahú iha 28 Abríl 2022.**

Ita mak traballadór ne’ebé simu saláriu tuir serbisu taxa-de-pesa iha Indústria Hortikultura nian ka lae? Iha kraik mak informasaun kona-ba oinsá mudansa sira-ne’e afeita Ita.

## Afeita sé?

Traballadór ne’ebé simu saláriu taxa-de-pesa no mós tuir Award (ka, Akordu) Hortikultura nian. Traballadór taxa-de-pesa sira simu saláriu tuir montante husi sira-nia serbisu. Saláriu ne’e tuir montante ba buat ne’ebé traballadór ku’u, ko’a, hatama ba kaixa, aparu, ka halo.

## Bainhira mak mudansa sira-ne’e komesa?

Mudansa sira-ne’e komesa ona iha periódu pagamentu primeiru iha ka depois 28 Abríl 2022.

## Mudansa sira-ne’e inklui buat saida de’it?

### Garantia ba saláriu mínimu

Traballadór taxa-de-pesa sira iha garantia atu simu saláriu mínimu. Ida-ne’e dehan katak traballadór taxa-de-pesa sei simu saláriu ne’ebé **boot liu** tuir opsaun rua:

* totál osan tuir montante husi sira-nia serbisu; **ka**
* totál osan tuir taxa oras nian iha loron ida nia laran, ne’e dehan katak taxa oras nian ne’ebé mínimu (inklui ‘casual loading’ ka osan estra ba traballadór kazuál), no ne’ebé tuir Award Hortikultura nian, multiplíka ba totál oras serbisu iha loron ne’e.

**ka**


### Rejistru ba taxa-de-pesa foun

Iha rejistru ba serbisu taxa-de-pesa foun ne’ebé troka akordu ba serbisu taxa-de-pesa. Ita-nia empregadór tenke fó ba Ita rejistru ba serbisu taxa-de-pesa ne’ebé nia asina tiha ona **antes** Ita komesa serbisu taxa-de-pesa nian ida.

### Rejistru oras no taxa foun

Kada loron, Ita-nia empregadór tenke prenxe rejistru ida kona-ba oras hira mak Ita serbisu no mós taxa-de-pesa ne’ebé aplika ba oras sira-ne’e.

## Prenxe Ita rasik nia rejistru

Uza app gratuitu [Record My Hours app](http://www.fairwork.gov.au/app) (fairwork.gov.au/app) atu prenxe oras hira no montante serbisu hira ne’ebé Ita halo (porezemplu ai-fuan ka modo hira mak Ita ku’u, ko’a, ka hatama ba kaixa, ka ai hira mak aparu).

## Ha’u bele hetan informasaun liután husi ne’ebé?

Hetan informasaun founkona-ba regra sira ba serbisu taxa-de-pesa hodi loke sítiu internét [Horticulture Showcase](http://www.fairwork.gov.au/horticulture) iha fairwork.gov.au/horticulture no hodi [subskreve ba email atualizasaun sira-nian (‘email updates’)](http://www.fairwork.gov.au/emailupdates) iha fairwork.gov.au/emailupdates